Publicēts:
Latvijas Vēstnesis
, 57,
12.04.2012.
Izdevējs: 
Ministru kabinets
Veids: 
noteikumi
Numurs: 
255
Pieņemts: 
10.04.2012.
Stājas spēkā: 
13.04.2012.
Ministru kabineta noteikumi Nr.255
 
Rīgā 2012.gada 10.aprīlī (prot. Nr.19 20.§)
Eiropas Savienības tiesību aktu pārņemšanas un ieviešanas
kontroles un koordinācijas noteikumi
Izdoti saskaņā ar 
Ministru kabineta iekārtas likuma
 
31.panta
 pirmās daļas 3.punktu
I. Vispārīgie jautājumi
1. Noteikumi nosaka:
1.1. kārtību, kādā Eiropas Savienības tiesību aktu pārņemšanas un ieviešanas kontroles informācijas sistēmā
(turpmāk – sistēma) nosaka kompetenci par Eiropas Savienības tiesību aktu pārņemšanu un ieviešanu, kā arī
veic šo tiesību aktu pārņemšanai un ieviešanai nepieciešamos izpildes pasākumus;
1.2. Tieslietu ministrijas kontroli par Eiropas Savienības tiesību aktu pārņemšanu un ieviešanu;
1.3. kārtību, kādā sniedzami paziņojumi par direktīvu izpildes pasākumiem;
1.4. sistēmas ārējā portāla darbību.
2. Tieslietu ministrija ir sistēmas un tās ārējā portāla pārzine.
II. Kompetences noteikšana par Eiropas Savienības tiesību aktiem
3. Kompetenci par Eiropas Savienības tiesību aktu nosaka, pamatojoties uz sistēmā ievadītiem Eiropas
Savienības tiesību aktu projektu numuriem, ko tiem piešķir Eiropas Komisija, izstrādājot tiesību akta projektu (COM
numurs), vai – ja šādu numuru nav – saskaņā ar Ministru kabineta noteikto ministriju kompetenču sadalījumu Eiropas
Savienības jautājumos atbilstoši Eiropas Savienības tiesību kopuma klasifikācijai. Ja sistēma kompetenci ministrijai
nenosaka automātiski, to nosaka Tieslietu ministrija, ņemot vērā Eiropas Savienības tiesību akta saturu.
4. Ministrija, saņemot no sistēmas paziņojumu, ka tai noteikta kompetence par Eiropas Savienības tiesību aktu,
četru nedēļu laikā izskata tiesību akta atbilstību ministrijas kompetencei un veic vienu no šādām darbībām:
4.1. apstiprina noteikto kompetenci;
4.2. noraida kompetenci, norādot pamatojumu, kā arī norādot citu ministriju (ministrijas), kuru (kuras) tā
uzskata par atbildīgu (atbildīgām) par Eiropas Savienības tiesību akta pārņemšanu vai ieviešanu;
1
/
3
4.3. apstiprina kompetenci daļēji, norādot pamatojumu, kā arī norādot citu ministriju (ministrijas), kuru (kuras) tā
uzskata par atbildīgu (atbildīgām) par atlikušo tiesību akta daļu, un precizējot nododamās kompetences apjomu
(piemēram, tiesību akta pantus, pantu daļas).
5. Tieslietu ministrija kontrolē savlaicīgu kompetences noteikšanu par Eiropas Savienības tiesību aktiem. Ja
attiecīgā ministrija četru nedēļu laikā nav veikusi vienu no šo noteikumu 
4.punktā
 minētajām darbībām, Tieslietu
ministrija īsteno kontroles pasākumus. Kontroles pasākumi var ietvert gan telefoniskus, gan elektroniskus
atgādinājumus atbildīgajām amatpersonām, kuras ministrija ir deleģējusi šādai saziņai. Ja ministrija pēc trim
telefoniskiem vai elektroniskiem atgādinājumiem nav veikusi šo noteikumu 
4.punktā
 minētās darbības, Tieslietu
ministrija atgādinājumu ministrijai var izteikt Vecāko amatpersonu sanāksmē.
6. Ja, nosakot kompetenci par Eiropas Savienības tiesību aktu, rodas strīds (piemēram, atbilstoši šo noteikumu
4.2. un 4.3.apakšpunktam kompetence par Eiropas Savienības tiesību aktu tiek noraidīta vairāk nekā divas reizes),
Tieslietu ministrija nekavējoties uzsāk kompetences jautājuma risināšanu, koordinējot minēto procesu, tajā skaitā
rīkojot sanāksmi, uz kuru uzaicina iesaistīto ministriju pārstāvjus. Ja, nosakot kompetenci par Eiropas Savienības
tiesību aktu, nav iespējams panākt vienošanos, Tieslietu ministrija jautājumu par atbildīgās ministrijas noteikšanu
nekavējoties iesniedz izskatīšanai Vecāko amatpersonu sanāksmē.
III. Eiropas Savienības tiesību aktu pārņemšanas un ieviešanas plānošana
7. Pēc kompetences apstiprināšanas atbilstoši šo noteikumu 
4. 
un 
6.punktam
 ministrija ne vēlāk kā sešus
mēnešus pirms direktīvā noteiktā pārņemšanas termiņa ievada sistēmā informāciju par izpildes pasākumiem, kas
plānoti ministrijas kompetencē esošās direktīvas vai tās daļas pārņemšanai. Ja direktīvas vai tās daļas pārņemšanas
termiņš ir īsāks par astoņiem mēnešiem, ministrija informāciju par plānotajiem izpildes pasākumiem ievada iespējami
īsākā laikā. Ja direktīvai nav nepieciešami izpildes pasākumi, ministrija to norāda sistēmā.
8. Ja Eiropas Savienības tiesību akts, kas nav direktīva, nosaka pienākumu noteiktā termiņā pieņemt nacionālo
tiesību aktu, ministrija rīkojas atbilstoši šo noteikumu 
7.punktā
 minētajiem nosacījumiem.
9. Ministrija ir atbildīga par tās kompetencē esošo Eiropas Savienības tiesību aktu vai to daļu izpildes pasākumu
savlaicīgu plānošanu un veikšanu, kā arī par to, lai sistēmā tiktu ievadītas pareizas ziņas par veiktajiem
pasākumiem. Ja Eiropas Savienības tiesību aktā ir noteikts tā pārņemšanas vai ieviešanas termiņš, ministrija ievēro
šo termiņu, plānojot izpildes pasākumus.
IV. Eiropas Savienības tiesību aktu pārņemšanas un ieviešanas kontrole
10. Tieslietu ministrija kontrolē Eiropas Savienības tiesību aktu izpildes pasākumu savlaicīgu plānošanu sistēmā.
Ja ministrija šo noteikumu 
7.punktā
 minētajā termiņā (vai tuvojoties Eiropas Savienības tiesību aktā noteiktajam
pārņemšanas termiņam, ja tas ir mazāks par astoņiem mēnešiem) nav ievadījusi sistēmā informāciju par attiecīgajiem
izpildes pasākumiem, Tieslietu ministrija īsteno kontroles pasākumus. Kontroles pasākumi var ietvert gan
telefoniskus, gan elektroniskus atgādinājumus atbildīgajām amatpersonām, kuras ministrija ir deleģējusi šādai saziņai.
Ja ministrija pēc trim telefoniskiem vai elektroniskiem atgādinājumiem nav veikusi šo noteikumu 
7. 
un 
8.punktā
minētās darbības, Tieslietu ministrija atgādinājumu ministrijai var izteikt Vecāko amatpersonu sanāksmē.
11. Tieslietu ministrija sadarbībā ar ministrijām divas reizes gadā sagatavo informatīvo ziņojumu Ministru
kabinetam par situāciju Eiropas Savienības tiesību aktu pārņemšanā un ieviešanā saskaņā ar noteikumiem par
institūciju sadarbību pārkāpuma procedūras ietvaros.
V. Latvijas Republikas paziņojumu par valsts izpildes pasākumiem nosūtīšana
Eiropas Komisijai
2
/
3
© Oficiālais izdevējs "Latvijas Vēstnesis"
Ministru prezidents V.Dombrovskis 
Tieslietu ministrs G.Bērziņš
12. Ja ar nacionālo tiesību aktu tiek pārņemta direktīva (direktīvas daļa), par valsts izpildes pasākumu atbildīgā
ministrija iespējami īsākā laikā pēc nacionālā tiesību akta oficiālās publikācijas ievada sistēmā nepieciešamo
informāciju.
13. Tieslietu ministrija vienas darbdienas laikā pārbauda un apstiprina sistēmā ievadīto informāciju un nosūta
direktīvas pārņemšanas paziņojumu Eiropas Komisijai, izmantojot valsts izpildes pasākumu paziņošanas sistēmu.
Konstatējot neprecizitātes, Tieslietu ministrija izdara nepieciešamos labojumus.
14. Ja direktīva paredz dalībvalstij pienākumu noteiktā termiņā iesniegt Eiropas Komisijai skaidrojošos
dokumentus (piemēram, atbilstības tabulu), uz tiem attiecināma šo noteikumu 
12. 
un 
13.punktā
 minētā kārtība.
VI. Sistēmas ārējais portāls
15. Sistēmas ārējā portāla mērķis ir informēt sabiedrību par Eiropas Savienības tiesību aktu izpildi un ar to
saistītajiem procesiem. Tas pieejams ikvienam sabiedrības loceklim bez maksas, un tā aplūkošanai nav
nepieciešama reģistrācija portālā.
16. Sistēmas ārējais portāls ir tehniski savienots ar sistēmu, un tajā automātiski tiek ievietota informācija par
Eiropas Savienības tiesību aktiem, to izpildes pasākumiem un atbildīgajām ministrijām.
17. Sistēmas ārējā portāla interneta vietnes adrese ir www.estiesibas.lv.
3
/
3